== Tolkiens livssyn ==
Tolkien var en hengiven [[Romerskkatolske kirke|katolik]], og i sine religiøse og politiske holdninger var han yderst konservativ i etablerede konventioner og ortodoksi, mens innovation og modernisering fik en hård medfart. Tolkiens hengivenhed som kristen var betydningsfuld ved omvendelsen af [[C.S. Lewis]] fra [[ateisme]] til [[kristendom]], men Tolkien var meget skuffet, da Lewis vende tilbage til [[den anglikanske kirke]]<ref>Lewis blev opdraget i [[Church of Ireland]], og som voksen meldte han sig ind i [[Church of England]], Carpenter, Humphrey (1978). The Inklings. Allen & Unwin.</ref> i stedet for at blive romersk-katolsk som han selv. Tolkien støttede [[Francisco Franco]] under den [[spanske borgerkrig]], da han fandt ud af, at republikanerne ødelagde kirker og dræbte præster og nonner.<ref name="carpenter">Carpenter, Humphrey (1977). Tolkien: A Biography. New York: Ballantine Books. {{ISBN|0-04-928037-6}}., Carpenter, Humphrey and Tolkien, Christopher (eds.) (1981). The Letters of J. R. R. Tolkien. Boston: Houghton Mifflin. {{ISBN|0-395-31555-7}}.</ref> Han mente, at [[Hitler]] var mindre farlig end [[Sovjet Unionen|Sovjetunionen]]: Han skrev et brev under [[München-krisen]] og mente, at Sovjetunionen var eneansvarlig for problemerne, og at den prøvede at spille briterne og franskmændene ud mod tyskerne.<ref name=carpenter />
Samfund Mellemmenneskelige_forhold Antropologi